Neki od zaposlenika HEP-a kojima je ostalo samo nekoliko tjedana do odlaska u mirovinu proglašeni su viškom i dobit će otpremnine od čak 500.000 kuna!

Novi ugovori

Do takvih apsurdnih slučajeva u HEP-ovim tvrtkama – Operator distribucijskog sustava(ODS) i Operator prijenosnog sustava (OPS) došlo je jer su njihove uprave do viška radnika odlučile doći novom organizacijom u sklopu kojih su radnicima nudile nove ugovore. Onima koji su odbili te ugovore dali su izdašne otpremnine.Posljedica toga je da gotovo 90 posto od 1676 radnika koji su na taj način proglašeni viškom u te dvije tvrtke ispunjava uvjete za mirovinu.

Naši sugovornici iz HEP-a tako navode primjere svojih kolega koji su godinama radili isti posao, zajedno putovali na radno mjesto – jedan je od njih otišao u mirovinu prije dva mjeseca, dakle prije reorganizacije, i nije dobio ni kune otpremnine. Njegov kolega, koji ima samo nekoliko mjeseci do mirovine, odbio je novi ugovor i dobio otpremninu od 400.000 kuna. A da apsurd bude veći, s obzirom da se nije radila analiza koja su radna mjesta potrebna, a koja ne, za upraženjena radna mjesta umirovljenika koji su dobili izdašne otpremnine, ističu naši sugovornici, onda se raspisuju natječaji za njihovo popunjavanje.

Za otpremnine viška radnika, od koji je većina zrelo za mirovinu, ODS i OPS će utrošiti oko 400 milijuna kuna, ako se uzme u obzir, službeni podatak HEP-a da će prosječan iznos otpremnine iznositi 238.208 kuna bruto.

Sve po zakonu

U HEP-u kažu da je programa zbrinjavanja viška radnika i otkazivanja ugovora o radu zbog organizacijskih razloga uz istovremeno nuđenje novog ugovora o radu u skladu i na temelju važećeg Zakona o radu, Kolektivnog ugovora za HEP grupu i općih akata.

– Iznos za otpremnine rezerviran je u ostvarenoj dobiti, a temeljen na planovima restrukturiranja pojedinih društva u skladu s Planom restrukturiranja – navode u HEP-u.

>>Nijemci: Zaradio je 200 mil. eura. Ćurković: Tužit ću ih zbog klevete